text: Roende politi i Aabenraa 
  05 maj 2015 kl. 04.39
  Banditter har ikke mange chancer for at stikke af til søs i Aabenraa. I hvert tilfælde ikke, hvis politiet kan få fat på en robåd. Betjente er netop i gang med at ro i 24 timer til fordel for Julemærkehjemmet.
  Politistationen i Aabenraa har i mange år haft en romaskine i kælderen. Den bruger poltifolkene til motion ? og til at holde sig i den nødvendige form.
  - Vi håber at kunne ro op mod 35.000 kr. ind til Julemærkehjemmet i Kollund, siger Mogens Matzen fra politiets idrætsforening i Aabenraa. Og det er vi godt på vej til.
  - Vi vil gerne støtte Julemærkehjemmet, fordi det er en lokal sønderjysk institution - og de er økonomisk betrængte.
  Siden kl. 14 mandag har betjentene så på skift siddet i romaskinen. Der er tegnet en række sponsorater, så der doneres et beløb til Julemærkehjemmet for hver kilometer, de ror.
  - Jeg var nede og heppe i går, fortæller vagtchef Jan Stokholm til TV SYD. Og kl. 21.14 passerede de 200 kilometer. Det var faktisk før tidsplanen.
  Han er selv med i et af sponsoraterne, som de tidligere vagthavender på politigården i Aabenraa har tegnet.
  - Og i aftes var der solgt over 250 pølser, som også er sponseret, fortæller Jan Stokholm. Så det indbringer da også nogle tusinde kroner.
  Målet er at ro 300 kilometer.
  - Og med mindre de er blevet ramt af natte-træthed, ser det ud til at de nemt klarer det, slutter vagtchefen.
  Tirsdag formiddag kom syv børn fra Julemærkehjemmet for at heppe - bl.a. med sangen "Ro, Ro, Ro din båd...!" (Se klip på 1:04)
  På 4 t og 30 min har betjentene fra  #Aabenraa roet 65 km til  julemærkehjemmet og vi fortsætter...#politidk pic.twitter.com/s0QsVJp5lG
  
  Vi ror stadig ved politigården i #Aabenraa. 100 km  er nået på 5 t og 15 min. 😰#politidk pic.twitter.com/eaH32WcLTY
  
  Morgenstemning ved politigården Kom og få en kop kaffe og hep på betjentene. ...vi fortsætter til kl 14 #politidk pic.twitter.com/nB9miLTpf9
  
  